 Kushtet e punës tek vendet në zhvillim
Numri i vdekjeve nga shembja e një ndërtese në Bangladesh kthen vëmendjen ndaj problemve të kushteve të punës
Ndërtesa u shemb vetëm pesë muaj mbasi një zjarr masiv vrau më shumë se 100 njerëz në një tjetër fabrikë veshjesh në Bangladesh. John Sifton, Drejtori i organizatës “Human Rights Watch”për Azinë, thotë se pronarët e fabrikës dhe qeveria duhet të marrin masa për sigurinë e godinaveAi beson se kushtet do të përmirësoheshin nëse punonjësit e veshmbathjeve do të ishin në sindikata dhe do të ngrinin padi për rastet e plagosjeve: Pietra Rivoli, një profesore biznesit në Universitetin Georgetown në Uashington, thotë se legjislacioni duhet të ndryshojë kushtet në Bangladesh. Sipas tij duhet ushtruar presion nga kompanitë blerëse amerikane: Mbas Kinës, Bangladeshi është eksportuesi i dytë më i madh i veshjeve. Zoti Sifton thotë se Bangladeshi paguan 3.5 milionë punonjës për veshmbathje që kanë ndër pagat më të ulëta në botë. Pagat e ulëta dhe aftësia për të prodhuar veshje të cilësisë së lartë janë arsyet se përse fabrikat e veshmbathjeve zhvendosen nga një vend në tjetrin. Ndërsa puna është kostoja e vetme më e madhe në Shtetet e Bashkuara, kompanitë amerikane kanë gjetur si mundësi me kosto më të ulët ekonomike përdorimin e kontraktorëve të huaj për prodhimin e veshjeve . Zonja Rivoli thekson se fabrikat e veshjeve lejojnë industrializimin që të hedhë rrënjë e të lulëzojë. Ajo thotë se kjo ndodhi në Britani në vitet 1700, në Shtetet e Bashkuara në vitet 1800 dhe në Kinë rreth 10 vite më parë.